19/08/2022 | Administración LocalMunicipal
Vedra
Secretaría-Intervención
Aprobación definitiva modificación ordenanza fiscal reguladora da taxa pola prestación do servizo do Programa Conxuga (núm.22)

ANUNCIO Aprobación definitiva modificación da ordenanza fiscal reguladora da taxa do Programa Municipal de Conciliación Conxuga do Concello de Vedra (núm.22) Ao non presentarse alegacións durante o período de exposición ao público, queda automaticamente elevado a definitivo o acordo adoptado polo Pleno en sesión ordinaria celebrado o 22 de xuño de 2022, de modificación da ordenanza fiscal núm.22 reguladora da taxa pola prestación do servizo do Programa Municipal de Conciliación CONXUGA do Concello de Vedra. De conformidade co disposto no artigo 17.4 do RDL 2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación, que afecta aos seguintes artigos que quedan redactados da seguinte forma: “Artigo 11.- Os beneficiarios do Servizo deberán cumprir as seguintes normas de funcionamento do Servizo de Conciliación Conxuga: 1.- Queda prohibida a asistencia do/a menor, en estados febrís, enfermidades contaxiosas, cando teña piollos, ou en calquera situación que supoña un risco propio, ou de contaxio para o resto de nenos e persoal a cargo.2.- Para o servizo de madrugadores será necesario que cada menor leve un vaso de plástico, cepillo de dentes, pasta dentífrica e un mandilón (este, imprescindible para as/os menores de seis anos). 3.- Prohíbese a entrada aos pais e nais dos usuarios na zona educativa, por razóns de organización, espazo e hixiene.4.- Respectar sempre o horario fixado na folla de solicitude. Isto facilitará a programación e o desenvolvemento das actividades establecidas polo persoal a cargo.5.- Calquera modificación sobre asistencia ou horarios deberá ser consultada ao persoal encargado do servizo con suficiente antelación.6.- Calquera modificación na intensidade e modalidade de asistencia deberá comunicarse ao Concello mediante solicitude por rexistro antes do 15 do mes anterior á data de modificación xustificando esta a necesidade, tanto na intensidade como na modalidade elixida.7.- Tendo en conta a lista de agarda poderá perderse a praza polo feito de non respectar, de forma habitual ou reiterada, o horario de saída.8.- No caso de que a entrega ou a recollida do menor se realice por outra persoa distinta á solicitante, esta deberá entregar no centro un escrito coa autorización da persoa solicitante no que faga constar o nome, DNI e parentesco ou relación coa/o menor da devandita persoa.9.- Proporcionar un teléfono de contacto no que se poida localizar sempre a unha persoa que se responsabilice do/a menor en caso de necesidade ou urxencia. Artigo 14 14.2.- Adxudicación de prazas: No caso de ter máis solicitudes que prazas ofertadas e non producíndose a ampliación do servizo, a adxudicación das prazas realizarase seguindo o baremo e os seguintes criterios: · Solicitantes de unidades familiares empadroadas no concello de Vedra, que consten inscritos no padrón municipal de habitantes, con data anterior ao 1 de xaneiro do ano en que se solicita a praza. · Solicitantes con outra/o irmá/irmán asistindo a o programa Conxuga. · Cando a praza sexa de renovación terán preferencia sobre as de nova incorporación. · Terán acceso preferente os/as menores que sexan fillos/fillas do persoal empregado público do Concello de Vedra. · BAREMO: · Asignaranse as prazas por orde de menor a maior renda mensual familiar. Enténdese por renda mensual familiar: base impoñible xeral + base impoñible de aforro + rendemento de capital inmobiliario / 12 meses. · A estes efectos, computarán como ingresos anuais todas as rendas que ingrese a unidade familiar derivadas de: o traballo por conta allea ou propia, pensións de xubilación, pensións compensatorias establecidas en resolución xudicial ou outras, ingresos por prestación por desemprego, percepción de RISGA, RAI, rendemento de capital mobiliario ou inmobiliario, etcétera, para o que se solicitará das persoas beneficiarias, toda a documentación complementaria necesaria para a valoración polo persoal técnico municipal. · Terase en conta asemade, os ingresos dos avós/as se existe convivencia coa unidade familiar. · Para a valoración dos informes emitidos polo persoal técnico municipal solicitarase ao interesado ou interesada toda a documentación necesaria acreditativa de tal situación: declaracións de renda e patrimonio, nóminas, declaracións de IVE e IRPF trimestral en caso de autónomos, e outros. · Unha vez realizada a selección polo persoal técnico municipal, a listaxe de persoas beneficiarias exporase no taboleiro de anuncios do concello e na páxina web do mesmo, previo consentimento das persoas solicitantes.14.3.- Documentación: As solicitudes deberán ir acompañadas de: · Fotocopia do DNI das/os beneficiarias/os. · Fotocopia compulsada do libro de familia. · Informe de vida laboral das persoas beneficiarias, actualizado no período de realizar a solicitude, ou autorización expresa na solicitude para a súa consulta por parte do persoal técnico municipal na seguridade social, mentres dure o servizo. · No seu caso, certificado de estar a realizar o curso de formación, para as persoas beneficiarias en situación de desemprego. · No seu caso, documentación acreditativa da súa situación como traballador/a fixo/a descontinuo. · Certificado de empadroamento e convivencia ou autorización expresada na solicitude para a súa comprobación no padrón municipal, por parte dos técnicos municipais. · O/a solicitante poderá asinar no documento de solicitude a autorización para que sexa o persoal técnico municipal o que comprobe a situación dos pais/nais ou titores/as en relación á súa vida laboral, ás súas débedas co concello e ao seu empadroamento. · En caso de traballadores/as que non pertenzan ao sistema xeral da seguridades social e, que non dispoñan de informe de vida laboral, deberán presentar certificación do departamento correspondente do centro de traballo o do organismo de quen dependa.14.4.- Pechado o prazo de solicitude establecido ao efecto, e revisada a documentación achegada, establecerase un prazo de dez días hábiles (art.68, Lei 39/2015) para emendar a falta de documentación, contados a partir da data de publicación das incidencias no taboleiro de anuncios deste concello. O prazo para realizar a solicitude será: · Ludoteca de inverno e madrugadores: do 15 de xuño ao 15 de xullo ambos incluídos. · Ludoteca de verán: do 1 ao 31 de maio ambos incluídos. As baixas voluntarias dos usuarios ou modificación de intensidade ou calquera outra variación na prestación dos servizos deberán ser comunicadas aos servizos responsables da xestión do programa, antes do día 15 do mes anterior mediante escrito presentado por rexistro.14.5.- Poderanse valorar suspensións temporais facendo a solicitude correspondente diante do rexistro acompañando a documentación que xustifique esta necesidade. Artigo 15.- O Servizo de Conciliación prestarase durante todo o ano de luns a venres. Os días de calendario laboral marcados como festivos locais, autonómicos ou nacionais, non se prestará o servizo. Artigo 16.- Taxas: INVERNO: a) SERVIZO MADRUGADORES: 50 €/mes asistindo un menor.45 €/mes por menor a partires do segundo/a irmá DÍA SOLTO: 8 € b) CONXUGA LUDOTECA POLAS TARDES: 5 días á semana.…………………….145 €/mes 4 días á semana……………………………120€/mes 3 días á semana.…………………….….95 €/mes 2 días á semana…………………….….70 €/mes 1 día á semana.………………………….40 €/mes DÍAS SOLTOS: 10 € con aviso previo por escrito de 5 días e sempre que exista praza dispoñible. VERÁN: c) VACACIÓNS LUDICAS: Meses de xullo e agosto. O período de vacacións dos meses de xullo e agosto pode dividirse en semanas, sendo estas, as unidades temporais menores polas que deberán abonar a cota correspondente, independentemente de que non se faga un uso completo da mesma. As tarifas para este período son: · 1 mes: 150 €. · 2 meses: 240 €. · Unha semana: 75 €. · Dúas semanas: 105 €. · Tres semanas: 135 €. · Día solto en verán: 10 € con aviso previo por escrito de 5 días e sempre que exista praza dispoñible. Os prezos das taxas actualizaranse anualmente coa variación do IPC. EXENCIÓNS E BONIFICACIÓNS. Artigo 17.- Os descontos para os/as usuarios/as de Servizo de Madrugadores do Programa Conxuga aparecen reflectidos na seguinte táboa: reflectidos na seguinte táboa: *Aquelas persoas usuarias que superen o 6,5 do IPREM vixente non terán dereito a aplicar ningún tipo de bonificación, salvo as persoas que acrediten situación de monoparentalidade. Artigo 18.- A taxa esíxese e nace a obriga de contribuír no momento en que se formalice a inscrición para ter acceso ao Programa de Conciliación Conxuga. INFRACCIÓNS. Artigo 19.- Baixa no Programa de Conciliación. Causarase baixa da praza no Programa de Conciliación nos seguintes casos: · Cando non se cumpran as normas de funcionamento expostas no artigo 11 desta ordenanza. · No caso da posterior comprobación de que os datos achegados no momento de realizar a solicitude non se axustasen á realidade. · Se hai lista de agarda, o cambio de situación laboral dos beneficiarios. É obriga dos beneficiarios/as comunicar ao concello por escrito mediante rexistro, calquera cambio na súa situación laboral. O concello poderá comprobar en calquera momento que a situación dos beneficiarios non sufriu cambio algún.” A presente modificación entrará en vigor ao día seguinte da publicación do presente anuncio no BOP, e permanecerá en vigor ata a súa modificación ou derrogación expresa Vedra, 16 de agosto de 2022 O Alcalde Asdo. Carlos Martínez Carrillo